Diari Oficial de la Generalitat Valenciana


Sumari del DOGV 9620, del 19-06-2023 (2023/6549)

RESOLUCIÓ de 7 de juny de 2023, del Protectorat de Fundacions de la Generalitat, per la qual es fa públic l'extracte d'una resolució de la Secretaria Autonòmica de Justícia i Administració Pública, relativa a la inscripció en el Registre de Fundacions de la Comunitat Valenciana d'una nova entitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9620

Data del DOGV
:   19-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6549


Data del document
:   07-06-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 7 de juny de 2023, del Protectorat de Fundacions de la Generalitat, per la qual es fa públic l'extracte d'una resolució de la Secretaria Autonòmica de Justícia i Administració Pública, relativa a la inscripció en el Registre de Fundacions de la Comunitat Valenciana d'una nova entitat. [2023/6549]  
Per la Secretaria Autonòmica de Justícia i Administració Pública, ha sigut dictada la següent resolució:  
- Resolució de 14 d'abril de 2023, de la Secretaria Autonòmica de Justícia i Administració Pública, de la Conselleria de Justícia, Interior i Administració Pública, es resol inscriure en el Registre de Fundacions de la Comunitat Valenciana, a la entitat denominada «Fundació La Veu del Pais Valencià de la Comunitat Valenciana», amb el número 663V, classificant-la amb el caràcter cultural. El domicili de la Fundació queda establit al carrer Jaume Roig, 22 -1r, del municipi de Castelló, la Ribera Alta, 46223 (València).  
  
Fins i activitats:  
«D'acord amb el títol segon «Objecte i beneficiaris» dels seus Estatuts: article 6. Fins i activitats.  
La Fundació té per objecte i fi exclusiu el foment de la llengua valenciana.  
Correspon al Patronat de la Fundació determinar la manera en que es deuran complir els fins enumerats en aquest article. Les prestacions de la Fundació s'atorgaran de forma no lucrativa.  
El desenvolupament de l'objecte de la Fundació s'efectuarà a través d'alguna de les formes següents d'actuació:  
1. Promocionar l'ús social del valencià en el sector de les TICs, comunicació i periodisme.  
2. Assolir la igualtat lingüística i recuperació plena del valencià en el sistema comunicatiu valencià.  
3. Potenciar mitjans digitals i en paper editats en valencià i en clau valenciana que conformen el moviment del valencianisme mediàtic.  
  
4. Donar suport a l'edició de llibres en valencià de joves editorials valencianes.  
5. Ajudar a iniciatives digitals innovadores de continguts multimèdia i transmèdia en valencià.  
6. Contribuir a bastir el corredor mediàtic valencià-català-balear.  
  
El Patronat tindrà plena llibertat per a concretar les activitats de la Fundació tendents a la consecució d'aquells objectius concrets que a juí d'aquell i dins del compliment del seu fi del foment de la llengua valenciana, siguen els més adequats o convenients en cada moment».  
  
  
Entitats beneficiàries:  
«D'acord amb el títol segon dels seus Estatuts: article 7. Beneficiaris.  
1. Les activitats de la Fundació, per la seua pròpia natura essencial no tenen beneficiaris delimitats, al ser la finalitat fundacional d'interés general. Seran potencials beneficiaris de la Fundació associacions, altres fundacions, ONG'S, persones físiques o jurídiques.  
2. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que són legítims creditors dels mateixos, d'acord amb les bases, normes o regles que establisca a tal efecte.  
3. Ningú podrà al·legar front a la Fundació, dret preferent a gaudir dels seus beneficis, ni imposar la seua atribució a persona o entitat determinada».  
  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat el donar publicitat a l'existència i activitats de les fundacions, així com per apreciar-se la concurrència d'interés públic en el seu general coneixement.  
  
València, 7 de juny de 2023.- La consellera de Justícia, Interior i Administració Pública, ( p. d. R 02.08.2019; DOGV 8606, 05.08.2019), la secretària autonòmica de Justícia i Administració Pública: Isabel Gemma Fajardo García.